Norsk Redaktørforening

Styremøte 2021-09-21 Oslo

RKN

Sak 2021-43: Kommende møter og arrangementer

I kjølvannet av sommerens debatt om mediedekningen av 22. juli-terroren, tok NR-sekretariatet initiativ til et kurs i samarbeid med Institutt for Journalistikk. [Kurset](https://www.ij.no/ij-kurs/annet/forberedt-nar-det-smeller) «Forberedt når det smeller – slik forbereder du redaksjonen på kriser» arrangeres 23. september og har i skrivende stund 16 deltakere. Det åpnes også for opptak av kurset og mulighet for å få tilgang på dette i etterkant mot en redusert deltakeravgift. Planen er også å vurdere om elementer fra kurset kan brukes på de regionale journalistkonferansene i høst og/eller på høstmøtet.

Det er i tillegg planlagt et kurs i opphavsrett 20. oktober og et etikk-kurs i samarbeid med Ken Andre Ottesen 23. november. Sekretariatet vil gå ut med informasjon om disse kursene om kort tid.

Som styret er orientert om tidligere jobber sekretariatet med et lederprogram i samarbeid med MBL og IJ. Programmet skal innrettes mot toppledere i store og mellomstore mediebedrifter og ha et strategisk perspektiv. Dette er ikke datofestet ennå.

Pågangen når det gjelder leie av Ytring, det største rommet i Pressens hus, er stor. Derfor må arrangementer planlegges i god tid. Av arrangementer som finner sted i dette lokalet framover er [frokostmøte](https://www.nored.no/Redaktoernyheter/Frokostmoete-Fake-og-fakta-i-valgkampen) om fake og fakta i valgkampen i regi av Oslo Redaktørforening, Stortingets presselosje og Faktisk 23. september og [Åpenhetsseminaret](https://presse.no/offentlighet-nyhet/velkommen-til-apenhetsseminar-28-september/) i regi av Pressens Offentlighetsutvalg 28. september.

Planleggingen av [NRs høstmøte](https://www.nored.no/Redaktoernyheter/Endelig-kan-vi-moetes-igjen) 3.-4. november er i full gang. Programkomiteen hadde møte 24. august, og 3. september ble det åpnet for påmelding. Planen har hele veien vært at konferansen skal arrangeres i Pressens hus, men på grunn av usikkerhet rundt restriksjoner har vi også gjort en avtale om leie av en konferansesal i Oslo Kongressenter på dagtid 3. november.

Dagen før høstmøtet, rett i forkant av styrets møte 2. november, planlegges en fysisk regionledersamling. Sekretariatet har i tillegg lagt opp til to digitale regionledermøter denne høsten – tirsdag 27. september og tirsdag 7. desember, begge dager kl 12.

På middagen etter styrets møte 2. november vil regionlederne delta. I tillegg vil det her bli en avtakking av Hanna Relling Berg og Jan-Eirik Hanssen som gikk ut av styret på landsmøtet i mai. Middagen avholdes på Pressens hus 2. november kl 20.00.

Denne høsten arrangeres det fire regionale journalistkonferanser; Gull og Gråstein (Østlandet) 22.-24. oktober, Hauststormen (Vestlandet) 5.-7. november og Hellkonferansen (Trøndelag) og Svarte Natta (Nord-Norge), begge 12.-14. november. NR-sekretariatet legger opp til deltakelse på tre av disse.

Onsdag 4. mai 2022 arrangeres NRs vårmøte/Medieleder i Bergen. Det er inngått avtale med Hotel Norge etter mal fra konferansen i 2019. Som vanlig arrangeres denne konferansen rett i forkant av Nordiske Mediedager. Det blir styremøte kl 17.00 tirsdag 3. mai, rett i forkant av NRs kom-sammen-arrangement. 3. mai er Pressefrihetens dag, noe som helt sikkert vil sette sitt preg på dette arrangementet.

21.-23. september 2022 arrangeres NR-styrets strategiseminar. Hit inviteres styrets faste medlemmer pluss første varamedlem. Vi ber styrets medlemmer merke seg datoene og i tillegg varsle sekretariatet raskt dersom de er forhindret fra deltakelse disse datoene. Styret må gjerne komme med forslag til hva som bør være reisemål denne gangen. I 2020 planla vi strategiseminar i Reykjavik, men måtte avlyse reisen pga pandemien og legge seminaret til Nannestad.

Vi ber også styret merke seg styremøte med påfølgende middag tirsdag 30. november kl 16.00.

En oversikt over deltakere på møter i NR-regi i perioden 2011-2021 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2021-09-13**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
|  |  |  |  |  |
| 2021 |  |  |  |  |
|  | Lør 16. oktober | Oslo | Dataskup |  |
|  | Fre 22. - sønd 24. okt | Oslo | Gull & gråstein | Arrangeres i Pressens hus |
|  | Tirs 2. november | Oslo | Regionledersamling |  |
|  | **Tirs 2. november** | **Pressens hus, Oslo** | **Styremøte kl 17** |  |
|  | **Onsd 3. - tors 4. nov** | **Oslo** | **Høstmøtet** |  |
|  | Fred 5.-sønd 7. nov | Bergen | Hauststormen |  |
|  | Fre 12 – søn 14. nov | Hell | Hellkonferansen |  |
|  | Fre 12. – søn 14. nov | Tromsø | Svarte Natta |  |
|  | **Tirs 30. november** | **Pressens hus, Oslo** | **Styremøte kl 16.00** |  |
|  |  |  |  |  |
| 2022 |  |  |  |  |
|  | Tor 27. jan | Oslo | Velkomstseminar for nye NR-medlemmer |  |
|  | **Tirs 8. februar** | **Oslo** | **NRs medierettsseminar** |  |
|  | **Tirs 22. mars** | **Oslo** | **Styremøte kl 16.00** |  |
|  | Fre 18.-lør 19. mars | Ålesund | LLA-landsmøte |  |
|  | Fre 1. – søn 3. april | Tønsberg | SKUP |  |
|  | Tirs 3. mai |  | Pressefrihetens dag |  |
|  | **Tirs 3. mai** | **Bergen** | **Styremøte kl 17.00** |  |
|  | **Tirs 3. mai** | **Bergen** | **NRs kom-sammen-arrangement** | Pressefrihetens dag markeres |
|  | **Ons 4. mai** | **Bergen** | **Medieleder 2022/NRs vårmøte** |  |
|  | Ons 4.- fred 6. mai | Bergen | Nordiske Mediedager |  |
|  | Ons 21. – fred 23. sept. | ? | Styrets strategiseminar |  |
|  |  |  |  |  |

Vedlegg 1

|  |
| --- |
|  |

**Deltakere på møter i NR-regi i perioden 2011-2021 – oppdatert 2021-09-13**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| Vårmøtet | 99 | 125 (Bg) | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) |
| Høstmøtet | 85 (Lih) | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) | 119  (Oslo) | 105 (Tromsø) | 114 |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II | 10 |  |  |  |  |  |  |  |  |  |  |
| Velkomstseminar | 12 | 32 | 18 | 25 | 16 | 20 | 11 | 22 | 22 | 19 | 37 |
| Ny i redaktørrollen |  |  |  |  |  |  |  | 10 | 8 | 13 |  |
| Komp: Innsyn | 8 | 10 | 5 | - | 8 | - |  |  |  |  |  |
| Komp: Rettslige rammer | 12 | 9 | 10 |  |  | - |  |  |  |  |  |
| Komp: Slik unngår du… | 11 | 7 | 22 | 20 | 15+27 | 12 | 13 | 21 | 17 |  |  |
| Komp: Ledelse | 13 | 12 | 15 | 12 | 5 | 12 | 9+5 | 4+6 | 7+8 |  |  |
| Komp: Medarbeidere | 11 | 9 | 11 | 8 | 4 | 10 | 8 | 7 | 5 |  |  |
| Komp: Lov og plakat | 10 | 8 | 9 |  |  |  |  |  |  |  |  |
| Komp: Arbeidsrett | \* | 10 | 13 | 8 | 7 | 8 | 8+4 | 6+8 | 14 |  |  |
| Komp: Opphavsrett | \* | 12 | 10 | 10 | 16 | - | 11+8 | 14+6 | - |  |  |
| Komp: Lov, plakat, etikk |  |  |  | 6 | 6 |  | 7+4 |  | 10 |  |  |
| Komp: Digitalredaktører |  |  |  | 17 | 12 | 9 | - |  |  |  |  |
| Komp: Digitalt kildevern |  |  |  |  | 9 | 8 | - |  |  |  |  |
| Komp: Sosiale medier |  |  |  |  |  |  |  | 10 | 10 |  |  |
| NR Kompetanse MoR\* | 9 | 10 | 8 |  |  |  |  |  |  |  |  |
| NR Kompetanse NNR |  | 20 |  |  | 20 | 25 | 20 |  |  |  |  |
| NR Kompetanse RoAR |  | 4 |  |  |  |  |  |  |  |  |  |
| NR Kompetanse Vestafj |  |  |  | 10 | 9 |  |  |  |  |  |  |
| Topplederseminar– del 1, 2, 3 |  |  | 18 (1) | 18 (2)+ 14(3) |  |  |  |  |  |  |  |
| Kurs fagpresseredaktører |  |  |  |  |  |  |  |  | 14 |  | 21 |
| Teknologi-kurs -samarb m IJ |  |  |  |  |  |  |  |  |  | 9 |  |
| Digital redaktørlunsj 2021 |  |  |  |  |  |  |  |  |  |  | 115 |
| **Totalt** | **280** | **368** | **369** | **373** | **400** | **385** | **319** | **354** | **348** | **155** |  |